Thales Milesius

Thales Milesius (Θαλῆς) philosophus Ionicus ante Socratem floruit, Mileti natus circa 624 a.C.n., mortuus circa 547. Fuit unus ex septem sapientibus Graeciae et fortasse conditor scholae Milesiae. Primus Thales habetur e philosophis paterque scientiae.

 Vita 
Non certo scimus quando Thales natus mortuusque sit, nam duae opiniones diversae traduntur : scribit Diogenes Laertius Apollodorum adfirmavisse Thalem LXXVIII annos vivere mortuumque LVIII Olympiade ; 

Natus est Thales ex Thalidarum familia, qui sunt Phoenices qui a Cadmo Agenoreque originem ducunt, ut Diogenes Laertius et Herodotus aiunt. Eximio patre ortus, Cleobulinam matrem habuit. Adscriptus est in Milesiorum civitatem, quo tempore cum Neleo ex Phoenice ejectus eo migravit. At plerique, ut Diogenes, aiunt natum esse Mileti ex familia nobilissima.

 Fabulae ad astrologiam pertinentes 
Cum Thali saepe obiceretur quod philosophia  hominibus nihil prodesset quoniam ipse pauper semper esset, divitem fieri rem  philosopho facilem quidem esse sed non adpetendam ita demonstravit. Nam cum astrorum observatione magnum olivarum proventum anno proximo fore cognosset omnia prela in urbe narratur parvo pretio conduxisse ac deinde colligendarum olivarum tempore omnibus simul petentibus magno locasse. Ita magnum lucrum feceratAristoteles, Politica I.11.8-10 (1259a). Diogenes Laertius I.26. Cicero, de Divinatione I.49.111-2.. Item Astyage rege defectionem solis scientia sua praedixisse narraturCicero, de Divinatione I.49.112.. Item PlatoTheaetetus (Plato) 174a. narrabat Thalem in puteum cecidisse quia oculos ad caelum dirigebat nec quae ad pedes iacerent observabat et ab ancilla irrisum esse.

 Scripta 
Scripsitne Thales ? Non possumus affirmare, nam antiqui scriptores diversa dicunt. Ut Vitruvius :

« 3. De naturalibus autem rebus Thales Milesius, Anaxagoras Clazomenius, Pythagoras Samius, Xenophanes Colophonius, Democritus Abderites, rationes quibus natura rerum gubernarentur, quemadmodumcumque quosque effectus habeant, excogitatas reliquerunt. »

Quod negat Diogenes: "Ut quibusdam placet, nihil scriptum reliquit."

 Sophos 
Primus, ut ait Diogenes, sophos nominatus est.

Thales dixit: Ubi triangulum inscribitur in dimidio circulo, angulus ubi triangulum circulum tangit est 90°

 Physica theologiaque 
Ut Aristoteles ait, in suis Metaphysicis, Thales novum modum philosophandi invenit, nam non solum ille deos non fecit creatores aut principia mundi, at etiam unum principium ex quo res omnes habeant originem adfirmavit esse. Eo modo philosophiae initium fecit ; itaque Thales primus habetur philosophus.

 Naturae rerum principium 
Id principium sive initium ominum (αρχή), ut Aristoteles ait, aquam Thales existimavit esse.

Theologia: de anima 
Primus, ut Diogenes Laërtius qui poetae Choirili locum profert, Thales adfirmavit animam immortalem esse atque omnia animos cohibere.

 Apophthegmata 
Sponde, praesto noxa est; Amicorum praesentium et absentium memento ; Faciem ne ornato, sed studiis honestis ornatissimus esto ; Noli male ditescere; Cave sermo tuus invisum te faciat iis qui fide interposita earundem rerum socii sunt ; parentibus blandiri ne dubita ; Maleficium ne admitte ; Qualia parentibus praemia dederis, talia ipse senex a liberis tuis exspecta ; Difficile est noscere bonum ; Suavissimum est optatis potiri ; Desidia res molesta est ; Malum intemperantia ; Ignorantia incommoda est ; Doce ac disce meliora ; Noli otiari, etiamsi dives sis ; Res secundas cela invidiae declinandae causa ; Fac ne miserabilis fias ; Modum adhibe ; Cave omnibus credas ; Quum imperas, rege te ipsum.

 Notae 
Herodotus, Historiae, I, 170 ; Diogenes Laertius, I, 22.

Diogenes Laertius, Ibid.

De architectura, IX, 6.

I, 23

A, III, 983.

Aristoteles, Metaphysica

I, 24

Bibliographia
 Herodotus, Historiae
 I, 74, 75
 I, 170
 II, 20
 II, 109
 Plato
 Theaetetus, 174 a
 Protagoras, 343 a
 Aristoteles
 Politica I, XI, 1259 a 6 [8] - [13]
 Metaphysica, A, III, 983 b 6
 De coelo, II, XIII, 294 a, 28
 De anima, I, V, 411 a 7 et I, II, 405 a 19
 Scolia ad Platonem, Respublica, X, 600a
 Callimacus, Iamba, fr. 94
 Cicero
 De divinatione, I, 49, 111, 112
 De natura deorum, I, X, 25
 Seneca
 Naturales quaestiones, III, 13 et 14, IV, 2, 22 ; VI, 6, 1.
 Diogenes Laërtius, I, 22 - 40

Monismus materialis
Septem sapientes
6001 Thales

Categoria:Ontologi
Categoria:Philosophi Graeci
Categoria:Nati saeculo 7 a.C.n.
Categoria:Mortui saeculo 6 a.C.n.